"...Amma hamını həmişə aldatmaq olmaz” ( I yazı) » Anaveusaq.az - İctimai-siyasi, pedogoji jurnal\nAnaveusaq.az » Baş redaktor » "...Amma hamını həmişə aldatmaq olmaz” ( I yazı)\nMüəllif: Anaveusaq.az от 24-12-2020, 12:20\nYazımız o günlərdə qələmə alınıb ki, 44 gün davam edən Vətən müharibəsi artıq erməni faşitlərinin kapitulyasiyası ilə başa çatmış, Qarabağda hərbi əməliyyatların bitməsi və atəşkəs barədə Azərbaycan, Ermənistan və Rusiya liderlərinin birgə bəyanatı imzalanmışdı.\nAzərbaycan dövləti elan edilmiş atəşkəsdən istifadə edərək dərhal azad edilmiş rayonların sərhədlərinin möhkəmləndirilməsi, dağıdılmış infrastrukturların layihələndirilməsi məsələləri ilə məşğul olmağa başlamışdır. İlk olaraq nəqliyyat, rabitə, elektrik enerjisi verilməsi və digər həyati zəruri məsələlərin həlli istiqamətində addımlar atılır.\nAmma atəşkəs razılığına baxmayaraq, bu rejim yenə çox həssasdır , yenə atəş səsləri eşidilməkdədir, canlarını himayədarlarının sayəsində güc-bəla xilas edən ermənilər əqrəb xislətlərini yenə büruzə verdilər: Hadrutda, Xocavənddə diversiya törətmək istədilər, amma qəhrəman əsgərlərimiz bu dəfə də onları darmadağın etdi. Digər narahatçılıqlar da qalmaqdadır. Məsələn, sülhməramlıların ərazidə\nfəaliyyət üçün istifadə etdikləri xəritədə özbaşına etdikləri düzəlişlər, seperatçı rejim tərəfindən qondarma respublikanın əski parçasının açıq-aşkar nümayiş etdirilməsi, Araikin tez-tez müəyyən görüşlər keçirməsi, vəzifə təyinatları, sülhməramlıların sayının artırılması ilə bağlı gəzən söhbətlər, digər bu qəbildən olan məqamlar həmin narahatlıqlar arasındadır.\nRusiya ən yüksək səviyyədə Ermənistanda səfərdə olanda yalnıa ermənilərin bayrağı olur, Rusiyanın bayrağını yaxın buraxmırlar. Amma Azərbaycanın ərazisində Milli Ordunun nəyi qovan kimi qovmaqda olduğu təcavüzkarlara rus himayədarlıq edir, onlar həm özlərinin, həm Ermənistanın mən vermişəm.\nHalbuki, DQR seperatçı rejimdir, onun quldur başçısı belə əmr verməyə ixtiyarı yoxdur. İkincisi isə, raket müharibə zonası olmayan yaşayı məskəninə atılmış, çoxlu sayda insan ölümünə və maddi təlafata səbəb olmuşdur.\nAzərbaycan indiyə qədər 3 minə yaxın şəhid verib. İşğal edilmiş ərazilərdə daş daş üstə qalmayıb. Bu da bəs etmirmiş kimi. əraziləri tərk edərkən hər yer minalanıb. İndi bunlardan sonra ermənilərin hansı üzlə Xankındinə qayıdırlar? Təəssüflər ki, qayıdırlar və Azərbaycan dövlətinə, Azərbaycan xalqına saymazyanalıq nümayiş etdirə-etdirə. Məsələn, müxtəlif tədbirlər zamanı Azərbaycan ərazisi olduğu halda, bizim bayraq olmur, amma bu müharibəyə səbəb olmuş qondarma qurumun , Ermənistanın bayraqları yanaşı nümayiş olunurı, özü də Rus sülhməramlısının gözləri önündə. Belə sülhməramlılıq olmur. Bizim ölkədə heç Rusiyanın bayrağı da tankların, maşınların üstündə bu şəkildə nümyiş etdirlməməlidir. Ya beynəlxalq məzmun ifadə edən BMT-nin bayrağı olmalıdır, ya da sülhməramlı missiyanı yerinə yetirən Türkiyənin bayrağı ilə yanaşı olmalıdır.\nBeynəlxalq prinsipləri həyata keçirən tərəf qatillə, cinayətkarlarla əmioğlu kimi görüşürsə, demək bu missiya formal mahiyyət daşıyır. Rusiya üçün əhəmiyyəti yoxdur: Qarabağ Azərbaycanın tərkibində Rusiyanın təsir dairəsində olsun və yaxud Azərbaycanın tərkibində.\nDünya cəmiyyətdəki bütün fəaliyətləri nizamlamaq üçün hədəf müəyyən edir, ölçü müəyyən edir, bunlar Beynəlxalq Vahidlər Sistemi qəbul edib. Beynəlxalq vahidlər sistemində əsas vahidlər yeddidir. Məsələn, qəbul edilib ki, kütlə vahidi - kiloqram(kq), yəni 1 kq qramla ifadə edilsə, 1000 qramdır, 5 ədəd 200 qramlıq kütlə. İndi ölkələr arasında hərə bu vahidi öz istədiyi kimi götürsə, xaos olmayacaqmı və yaxud kimsə başqa ölkəyə hər kq 1000 qr əvəzinə, 1500 qram taxıl göndərəmi? Ona görə də bütün iqtisadi münasibətləri nizamlamaq üçün ETALON Vacibdir, zəruridir. İnsanlar, dövlətlər, xalqlar arasındakı münasibətləri də nizamlamaq üçün münasibətlərin hədəfi mütləq olmalıdır. Bu münasibətlər qanunla, ölkələr arasında qarşılıqlı olaraq qəbul edilən öhdəlik və nizamlamalarla qorunur. Amma hər gün, hər addımbaşı pozulur bu mənəvi ölçülər, insanlığın, cəmiyyətin idarəedilməsində ikili standartlar hökm sürür. Bunu da edən dünyada böyük güc kimi tanınan ölkələrdir. Axı bu nizamla dünya dövr etmək istəmir, insanlar Allahın verdiyi ömür möhlətini ağrısız-acısız yaşamaq istəyir. Dünya nu torpağın üstndə yaşayan bütün insanların ümumi evidir.Onu hamı eyni cavabdehliklə qorumalıdır.Əgər Yer kürəsini okeanda üzən qayığa bənzətsək, bu qayığı hamılıqla qorumasalar, hər ölkənin vətəndaşı bir təhlükəli silah növü kəşf edib burada da sınağın keçirsə, qayıq onları sahilə aparıb çıxaracaqmı?\nİnsan zəkası həyatı, dünyanı gözəlləşdirməkdənsə,\nböyük zaman və əmək bahasına yaradılanları ani vaxtda yerlə-yeksan edən qorxunc silahlar ərsəyə gətirir, koronovirus yaradır...\nGünahsız insanlar məhv edilir, analar gözüyaşlı dünyadan köçür. Körpə fidanlar açmadan beşiyində , lap bətndə qanına qərq edilir.\nİnsalığı, dünyanı xilas etmək olmazmı, əlbəttə, olar. Bunun üçün həyatı, insanları sevmək lazımdır. Çöldə-bayırda- harda rastlaşsan, körpə uşaqların barmaq yoğunluğundakı boyunlarını, qələmdən də nazik barmaqlarını görmək lazımdır. Onlar böyüklərin mərhəmətinə möhtacdırlar.Uca Allah onlar dünyaya gəlməmişdən əvvəl onların qayğısını çəkmək üçün anasını, atasını göndərir. Hər ata-ana öz uşağını qoruyacaqsa, bu, dünyanın bütün uşaqlarının qorunması demək deyilmi? Amma qanundankənar yollarla yox. İnternetdə 1941-45 -ci illər müharibəsində Dahau, Buhenvald və Osventsim kimi konslagerlərdə qadınları, uşaqları qaz kameralarında yandıranda, asanda, zorlayanda, Berlində yaşadığı binanın qarşısında oynayan uşaqlar, körpələrini gəzdirən analar olan bir şəklə rast gəldim. O, alman anaları, alman uşaqları xoşbəxtdirmi, bəxtəvərdirmi, yox, yox. O vaxt xoşbəxtlik tam xoşbəxtlik olur ki, ətrafındakılar - hamı da xoşbəxtdir.\n30 ildən artıqdır torpaqlarımız etməni işğalı altında idi.Bu işğalın əsl tarixi 19-cu əsrin əvvəllərinə uzanır. Ovaxtki çar Rusiyası erməniləri bizim rorpaqlara yerləşdirib , eyni zamanda indi Ermənistan dövlətinin mövcud olduğu ərazilərə. Bütün dünya bunu bilir, amma heç kim etiraz etmir. Əgər ətrafındakı yaratdığı cinayətlərə, qaydasızlıqlara, qanunsuzluqlara sən məhəl qoymursansa, etiraz etmirsənsə, bu dünyadan o yana yer yoxdur ki. Bu ədalətsizliklər axır gəlib o laqeyd qalana da çatacaq. Lap istəyir milyon dəfə vəhşətli gücə malik olsun. Elə öz gücünün içində məhv olacaq. Güclü kimi məhv olacaq.\nGüclü olmaq da insanlığın hədəfidir, amma insanlığa qarşı çevrilməsin də. Afrika ölkələrində susuzluqdan qarnı şişən, başı uzanan zavallı uşaların sayı- hesabı yoxdur. Suriyada baş verənlərdən qaçıb canını qurtarmaq istəyənlərdən dəniin sularıa qərq olanlar minlərlədir və s.\nBu müharibələrə çəkilən xərcləri dünyanın gözəlləşməsinə, qorunmasına sərf etmək olmazmı?\nCəmiyyətin ağsaqqala çox ehtiyacı var. Qoy hər ölkədə öz halal zəhmətilə sahibkar olan, getdikcə milyarderə çevrilən insanlar olsun. Müdriklik, iqtisadi imkanlar qoy bir-birini tamamlasın, hərə öz cəmiyyətini, öz ətrafını ağılla, halallıqla idarə etsin.\nBizim torpaqlarımızn ən bərəkətli hissəsinə yerləşdirlən ermənilər bu gün nəinki bizim faciəmizə çevrilib, bu faşistlər regionun, insanlığın faciəsinə çevrilib. Onlar torpaqlarımızın 20 faizini işğal etdilər, Xocalı faciəsini törətdilər. Bu işğal 30 il davam etdi. Qərbi Azərbaycandan 240 mindən artıq soydaşımızı öz ata-baba torpaqlarından vəhşicəsinə qovdular. Qarabağda tək bir Ağdam rayonu onların dərsini verərdi. Onları bu xalqın üstünə qaldıran 100 ilə yaxın tərkibində müttəfiq respublika olduğumuz SSRİ-nin (indiki varisi Rusiya) 366-cı motoatıcı polku oldu. O vaxt Rusiya anındaca bu münaqişənin hüquqi, ədalətli həllini təmin edə bilməzdimi? Bu faciələrdə 30 minə yaxın azərbaycanlı həyatını itirdi. Belə böyüklük olurmu, belə sülhməramlılıq olurmu? Belə böyüklüyün, belə sülhməramlılığın çanağı bir gün mütləq öz başlarında çatlayacaq. Bu insanın yaratdığı nizam, ölçü deyil, Allahın, yaranışın özünün möhür vurduğu nizamdır.\nBizim arxayın olduğumuz Qızıl Moskva bunu etmədi.\nAzərbaycan bütün dünyanın, insanlığın rifahı naminə müəyyən edilən bütün göstəricilər üzrə Ermənistanı üstələyir. Azərbaycanın dünya süfrəsinə təqdim etdiyi nemətlər Ermənistanın nemətlərindən də üstündür. Ermənistanın nəyi var ki?\n1941-1945-ci illər müharibəsində 600 000 -dən çox həmyerlimiz cəbhədə döyüşüb. Bunların 300 mindən çoxu geri qayıtmadı. 40-cı illərdə SSRİ-də çıxarılan 33 milyon ton neftin 23,5 milyon tonu Azərbaycanın payına düşürdü. Təsəvvür edirsinizmi, bu, cəbhəyə nə demək idi? Arxa cəbhədən insanlarımızın göndərdikləri ərzağı, geyimi, pulu da bura əlavə etsək, Azərbaycan xalqı Qələbəyə bütün digər müttəfiq respublikalardan çox töhfə vermişdi. Rusların 366-cı ordusu torpağlmızın, insanlarımızın sinəsinə Xocalı dağı çəkdi, Qarabağ dağı çəkdi.\n4 yanvar 2021 13:48


Elnarə “Lider”dən istefa etdi. “Xəzər”ə gedir – YENİLƏNİB\nXəbər verdiyimiz kimi, müğənni Elnarə Xəlilova “Lider” telekanalındakı “Xeyirli axşamlar” verilişindən ayrılıb.\nBu barədə ifaçının mətbuat sözçüsü Ümidə Həsənli saytımıza saytımıza açıqlama verib. O, məsələ ilə bağlı bu sözləri deyib:\n“Bilirsiniz ki, Elnarə xanım həm də aparıcı kimi uğur qazanıb. Müxtəlif illərdə başqa-başqa telekanallarda verilişlər aparıb. “Space” telekanalında layihə sona çatdıqdan sonra bir neçə telekanaldan təkliflər gəldi. Lakin “Lider” telekanalı necə deyərlər, irəli düşdü. Əslində Elnarənin özünün də maraqlı ideyaları var. Telekanallar da çox sağ olsunlar, hər zaman onun üzünə açıqdır. Təklifləri hələ də qüvvədədir. Elnarə bir neçə gün dincəldikdən sonra bununla bağlı düşünəcək. Amma bugünlərdə konkret “Xəzər” telekanalı ilə bağlı heç bir danışıq olmayıb. Bu arada, onu da nəzərinizə çatdıraq ki, Elnarənin heç bir telekanalla ədavəti yoxdur. Hər bir telekanala hörməti var, onlar da Elnarənin xətrini çox istəyirlər, sağ olsunlar. O çox zaman verilişləri, verilişlərin mövzularını və aparıcıları tənqid edir. Elnarəni yenə aparıcı kimi görəcəksiniz. Amma hansı telekanalda hələ qərara gəlinməyib”.\nMüğənninin kanaldan ayrılmasına səbəb rəhbərliklə yola getməməyi olub.\nQeyd edək ki, Elnarə “Lider”dən öncə “Space”də aparıcılıq edirdi. O, “Lider”də “Xeyirli axşamlar” verilişinə ötən ayın sonları aparıcılıq edirdi. //lent.az\nƏldə etdiyimiz məlumata görə, müğənni “Xəzər” TV-də yeni verilişlə ekranlara geri dönəcək.\nMəlumat üçün onu da bildirək ki, ifaçı bir müddət öncə “Xəzər”TV-də yayımlanan “5 də 5” verilişində Sevil-Sevinc Səfərovalara banan yedirən aparıcı Zaur Kamalı tənqid etmiş, hətta hər kəsi sözügedən verilişi boykot etməyə səsləmişdi.


Səbail məktəblilərinin Sağlamlıq Forumu keçirilib | Report.az\nSəbail məktəblilərinin Sağlamlıq Forumu keçirilib\nSəbail məktəblilərinin Sağlamlıq Forumu keçirilib Səhiyyə Nazirliyinin İctimai Səhiyyə və İslahatlar Mərkəzi məktəblilərin tibbi müayinələrini təşkil edəcək\n20 May , 2016 16:07\nBakı. 20 may. REPORT.AZ/ Gənclər üçün Təhsil Mərkəzi bu gün Səbail rayonunda növbəti “Məktəblilərin Sağlamlıq Forumu”nu təşkil edib.\nMərkəzin mətbuat xidmətindən "Report"a verilən məlumata görə, Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının dəstəklədiyi forumda rayonun yüzlərlə məktəblisi iştirak edib.\nGənclər üçün Təhsil Mərkəzinin icraçı direktoru Fəxrəddin Həsənzadə Forumun rəsmi açılışı zamanı sağlam cəmiyyətin qurulmasında sağlamlıq imkanları məhdud olan şəxslərin cəmiyyətə inteqrasiyasının əhəmiyyətini qeyd edərək, bu işdə hər bir şəxsin vətəndaş məsuliyyəti olduğunu bildirib. O, məktəblilərin fiziki və düşüncə olaraq sağlam inkluziv cəmiyyətdə əlilliyi olan şəxslər ilə birgə təhsilin töfhəsindən danışaraq, bu təhsil vasitəsilə sağlamlıq imkanları məhdud şəxslərı zəruri bilik, bacarıq və vərdişlər aşılamaqla, ailə həyatına hazırlanmasını təmin etməklə sağlam cəmiyyət qurmağın mümkünlüyünü qeyd edib.\nSəbail rayon Gənclər və İdman İdarəsinin rəisi Vüqar Mürsəlov çıxış edərək, bu Forumda Səbail rayonunun bütün məktəblərinin iştirakının önəmindən danışaraq, bu işlər mütəmadi davam etdirilməsinin əhəmiyyətini vurğulayıb.\nRəsmi açılış bitdikdən sonra, Forumda İctimai Səhiyyə və İslahatlar Mərkəzinin ekspertlərinin məruzələri dinlənilib. Forumda narkomaniya,tütün və zərərli vərdişlər,məişət zorakılığı haqqında təqdimatlar keçirilib, məktəbliləri maraqlandıran suallar təcrübəli mütəxəssislər tərəfindən cavablandırılıb.\nForum çərçivəsində, məktəblilərə sağlamlığın qorunmasına dair maarifləndirici materiallar paylanmış, Səhiyyə Nazirliyinin İctimai Səhiyyə və İslahatlar Mərkəzi tərəfindən sabah məktəblilərin tibbi müayinələri təşkil olunacaq.\nQeyd edək ki, forumlar Bakı şəhərinin 7 rayonunda həyata keçirilir.


KİVDF 25 qəzetə maliyyə yardımı ayırıb - SİYAHI | Report.az\nKİVDF 25 qəzetə maliyyə yardımı ayırıb - SİYAHI\nKİVDF 25 qəzetə maliyyə yardımı ayırıb - SİYAHI Aprelin 1-də Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun Müşahidə Şurasının növbəti iclası keçirilib.\n1 Aprel , 2019 19:50\nFonddan "Report"a verilən məlumata görə, qurumun Müşahidə Şurasının sədri Həsən Həsənov iclası giriş sözü ilə açaraq gündəlikdəki 2019-cu ilin II rübü üzrə KİV layihələrinin maliyyələşdirilməsi ilə bağlı elan olunmuş müsabiqəyə təqdim edilmiş sənədlərin müzakirəsi və təsdiqi.məsələ barədə məlumat verib.\nKİVDF-nin icraçı direktoru Vüqar Səfərli məsələ ilə bağlı məlumat verərək bildirib ki, 2019-cu ilin ikinci rübü üzrə KİV layihələrinin maliyyələşdirilməsi ilə bağlı elan edilmiş müsabiqə fevralın 1-dən martın 28-dək davam edib. "Azərbaycan Respublikasında kütləvi informasiya vasitələrinın inkişafına dövlət dəstəyi Konsepsiyası"na əsasən 19 istiqamət üzrə keçirilmiş maliyyə yardımı müsabiqəsinə 25 ictimai-siyasi qəzetdən sənəd təqdim edilib.\nO qeyd edib ki, 2019-cu ilin ilk rübündə maliyyə yardımı ayrılmış əksər qəzetlərin fevral-mart aylarında tiraj və yayımla bağlı Fonda təqdim etdikləri hesabatlar onların ikinci rüb üçün elan edilmiş yeni maliyyələşmə şərtlərinə hazır olmadıqlarını göstərib. İcraçı direktor bildirib ki, Fond bu səbəbdən də güzəştli və humanist yanaşma nümayiş etdirərək fevral-mart aylarında tiraj və yayımla bağlı təqdim olunmuş sənədlər əsasında ictimai-siyasi qəzetlərin 3 kateqoriyaya (gündəlik, günaşırı və həftəlik) bölünməsini və maliyyələşdirilməsini təklif edir.\nİcraçı direktor vurğulayıb ki, I kateqoriyaya son 3 ildə müntəzəm nəşr olunan, tirajı 3000 nüsxədən, satış və abunəsinin cəmi 2000 nüsxədən, müsabiqə elan edilən gündən səhifələrinin sayı 16-dan (A3, B2 formatda) az olmayan gündəlik (həftədə 5 dəfədən az olmayaraq çap olunan) ictimai-siyasi qəzetlərin daxil edilməsi, onlara aylıq 20000 manat maliyyə yardımının ayrılması təklif olunur.\nV.Səfərli bildirib ki, yeni şərtlərə əsasən qəzetlərə ayrılacaq maliyyə yardımının əsaslı şəkildə artırılması nəzərdə tutulur. İcraçı direktor, həmçinin bildirib ki, 2019-cu ilin II rübündə yeni şərtlərə cavab verməyən qəzetlərin maliyyələşdirilməsinin dayandırılması nəzərdə tutulur.\nSonra Müşahidə Şurasının üzvləri yayım və tirajla bağlı təqdim edilmiş sənədlər əsasında geniş müzakirələr aparıblar. Müzakirələr nəticəsində ictimai-siyasi qəzetlərin təklif olunan 3 kateqoriya üzrə bölgüsü həyata keçirilib. Müşahidə Şurasının üzvləri bu qərarı qəzetlərin mənafeyinə tamamilə cavab verən güzəştli, humanist və optimal yanaşma kimi dəyərləndiriblər.\nŞuranın sədri Həsən Həsənov, sədr müavini İlqar Hüseynov, üzvlərdən - Bəhruz Quliyev, İntiqam Hümbətov, Əvəz Rüstəmov və Rasim Həsənov çıxış edərək vurğulayıblar ki, yeni təkliflər əsasında ayrılan maliyyə vəsaitinin məbləğinin əsaslı şəkildə artımı qəzetlərdə çalışan çoxsaylı jurnalistlərin də mənafeyinə cavab verən məqsədəmüvafiq addımdır.\nFondun 2019-cu ilin II rübü üzrə maliyyə yardımı ayrılmış ictimai-siyasi qəzetlər\nI kateqoriya - Gündəlik (həftədə 5 dəfədən az olmayaraq çap olunan) ictimai-siyasi qəzetlər\n№ Qəzetin Adı Ayrılmış aylıq vəsait(manatla)\n1. "Bakı-Xəbər” qəzeti\n2. "Kaspi” qəzeti\n3. "Yeni Müsavat” qəzeti\n4. "Səs” qəzeti\n5. "Yeni Azərbaycan” qəzeti\n6. "Mövqe” qəzeti\n7. "Kaspiy” qəzeti\nII kateqoriya - Günaşırı (həftədə 3 dəfədən az olmayaraq çap olunan) ictimai-siyasi qəzetlər\n№ Qəzetin Adı Ayrılmış aylıq vəsait\n1. "Həftə İçi” qəzeti\n2. "Novoye Vremya” qəzeti\n3. "Azernews” qəzeti\n4. "525-ci qəzet"\n5. "Xalq Cəbhəsi” qəzeti\n6. "Paralel” qəzeti\n8. "Olaylar” qəzeti\n9. "Palitra” qəzeti\n10. "Ədalət” qəzeti\n11. "Üç nöqtə” qəzeti\n12. "Azad Azərbaycan” qəzeti\n13. "Şərq” qəzeti\n1. "Oxu Məni” qəzeti\n2. "Unikal" qəzeti\n3. "Hərbi And” qəzeti\n4. "Türküstan" qəzeti\n5. "The Business Times” qəzeti


Şah İsmayılın xətt nümunələri - Hz. Əli ə kəlamları aşkarlanıb - FOTO\nŞah İsmayılın xətt nümunələri - Hz. Əli (ə) kəlamları aşkarlanıb - FOTO\nYayınlanma tarixi:20.02.2017 17:28:08\nAMEA-nın M.Füzuli adına Əlyazmalar İnstitutunun elmi işlər üzrə direktor müavini, filologiya elmləri doktoru Paşa Kərimov Almaniyada yaşayan soydaşımız Məhəmmədəli Hüseyninin köməyi ilə Şah İsmayıl Xətainin xətt nümunələrinin rəngli surətlərini əldə edib.\nİslamazeri.az-ın xəbərinə görə, bu haqda AMEA-dan məlumat verilib. Bildirilir ki, burada Şah İsmayıl Həzrət Əlinin (ə) kəlamlarını gözəl xətlə qızılı və mavi mürəkkəblə köçürüb.\nQeyd edək ki, müxtəlif rəngli vərəqlərə köçürülmüş və cildlənmiş əsərin əvvəllər yalnız bir səhifəsinin surəti Azərbaycanda idi. İndi isə Münhenin Bavariya Dövlət Kitabxanasında saxlanan əsərin 27 vərəqinin hamısının surəti Azərbaycana gətirilib. Nümunələrin üzərindəki qeyddən görünür ki, mətn Şah İsmayıl Xətai tərəfindən 1514-cü ildə köçürülüb.


Bakıda Ermənistan məhsulu: "Bazarstore"dan açıqlama - Foto Demokrat.az\nBakıda Ermənistan məhsulu: "Bazarstore"dan açıqlama - Foto\nBakıda erməni istehsalı olanpeçenye satılır.\nBu barədə jurnalist Xalid Kazımlı Feysbukda məlumat yayıb.\n"Choco Pie" adlanan peçenyenin "Bazarstor"dan alındığı qeyd olunub.\nMəhsulun bir tərəfində ermənicə, digər tərəfində isə Azərbaycan dilində yazı var.\nMəhsulun üzərində yazının ermənicə olduğunu saytımıza ermənişünas Qafar Çaxmaqlı da təsdiqləyib.\nMəsələ ilə bağlı Axar.az-a açıqlama verən “Bazarstor”un PR və Mareketinq şöbəsinin müdiri Günay Novruzqızı bildirib ki, sözügedən məhsul başqa firma tərəfindən bütün market şəbəkələrə paylanılır:\n“Choco Pie” adlı məhsul yalnız “Bazarstor” üçün gətirilmir. Həmin şirniyyat “Nant” firması tərəfindən bütün marketlər şəbəkəsinə paylanılır. Biz məhsulu alanda qutusuna baxsaq da, məhsulun üzərində yazılanlara diqqət etməmişik. İndi firma ilə danışmışıq. Bu məhsul 3 gün ərzində mağazalardan yığışdırılacaq. Çünki “Bazarstor”un 50-dən çox mağazası var və bunu bir gün ərzində etmək mümkün deyil. Əslində, bu yolverilməzdir, amma məhsulun üzərinə baxılmayıb deyə, belə bir şey olub”.\n20 Sentyabr 2019, 12:11


Nur-az.com - Yaltaqlara “dur” deyən bloggerin məhkəməsi yekunlaşır\nYaltaqlara “dur” deyən bloggerin məhkəməsi yekunlaşır\nGənc fəal Əbdül Əbilovu şərləyənlər növbəti dəfə ifşa olundu\n“Facebook”dakı tənqidçi “Yaltaqlara ”dur" deyək" səhifəsinin admini Əbdül Əbilovun işi üzrə məhkəmə yekunlaşır. Bakı Ağır Cinayətlər Məhkəməsində hakim Əhməd Quliyevin sədrliyilə keçirilən dünənki iclasda məhkəmə istintaqının tamamlanması barədə qərar qəbul olundu. Amma bundan əvvəl məhkəmədə ittiham tərəfinin iddialarını, o cümlədən Əbdülü həbs edən Mütəşəkkil Cinayətkarlığa Qarşı Mübarizə Idarəsi (“bandotdel”) əməkdaşlarının dediklərini alt-üst edən şahid ifadəsi dinlənildi. Polislər iddia edirlər ki, saxlayıb üzərindən narkotik tapıblar. Guya, bundan sonra Əbdül deyib ki, evdə də narkotik var, gedib birlikdə götürüblər və onu idarəyə aparıblar, özü də qandalsız.\nDünənki məhkəmə iclasında şahid qismində ifadə verən Habil Ismayılov Əbdül Əbilovun ailəsilə birlikdə kirayə yaşadığı evin bloku ilə üzbəüzdə yerləşən mağazada işləyir. O bildirdi ki, hadisə baş verən gün həyətə bir maşın gəlib, içindən də bir neçə nəfər mülki geyimli şəxs düşüb. Əbdül onun işlədiyi mağazaya daxil olandan dərhal sonra ardınca həmin mülki geyimlilər girib: “Soruşdular ki, Əbdül sənsən? O da cavab verdi ki, bəli. Dedilər ki, səninlə işimiz var, çölə çıx. Heç yarım dəqiqə çəkmədi ki, mən də ardınca çıxdım. Gördüm ki, Əbdülün əllərini qandallayıblar. Aralarında nisbətən yaşlısı vardı, göstərişi də o verirdi. Ona yaxınlaşıb soruşdum ki, nə məsələdir? Çox aqressiv cavab verdi. Dedi ki, sənlik deyil, işinlə məşğul ol. Əbdülü götürüb apardılar. Ramilin Əbdülün qaynı olduğunu bilirdim, amma nömrəsini bilmirdim. Tez Təşkilata (Əbdüllə birlikdə işləmiş, həmin mağazaya mütəmadi gəlib-gedən Təşkilat Abdullayev-red.) zəng eləyib xəbər verdim, o da Ramilə dedi. Sonra onlar birlikdə yaxınlıqdakı polis bölməsinə getdilər ki, Əbdülün yerini öyrənsinlər, amma öyrənə bilməmişdilər. Bir az sonra həyətə yenə iki maşın gəldi, Əbdülü əlləri qandallı vəziyyətdə düşürüb, evlərinə qaldırdılar. Bir qədər keçəndən sonra, həm Əbdülü, həm də Ramili əlləri qandallı vəziyyətdə düşüb apardılar. Təxminən axşam saat 10 radələrində Ramil gəlib çıxdı. Uşaqlar xəbər gətirdilər ki, onların ikisini də ”bandotdel"ə aparıblarmış, Ramildən izahat alıb buraxıblar".\nÖtən məhkəmə iclasında Təşkilat Abdullayev, eləcə də Habil Ismayılovun qardaşı Mahir Ismayılov bənzər ifadə vermişdilər. Mahir Abdullayev bildirmişdi ki, o, mağazaya qardaşının yanına gələndə Habil ona Əbdülü polislərin qandallayıb apardığını deyib. Az sonra isə Əbdülü qandallı vəziyyətdə yenidən gətirib evlərinə qaldırıblar, az sonra düşürüb yenə aparıblar.\nDünənki məhkəmə iclasında prokuror Habil Ismayılovdan qardaşının birinci dəfə Əbdülü apararkən hadisə yerində olub-olmadığını soruşdu. O isə cavabında bildirdi ki, birinci dəfə aparanda yox idi, amma Əbdülü yenidən həyətə gətirib evlərinə qaldıranda və təkrar aparanda qardaşı da, Təşkilat Abdullayev də həyətdə idi. Bu məsələdə hər iki şahidin ifadəsi üst-üstə düşürdü.\nŞahid dindirildikdən sonra Əbdül Əbilovun vəkili Xalid Bağırov iş üzrə hal şahidi qismində tanınmış Anar Şahverdiyevin cinayət işinin materiallarında olan imzalarının ekspertizadan keçirilməsi barədə vəsatət qaldırdı. Çünki onun adı hal şahidi kimi keçsə də, Əbdül bildirir ki, onların evində axtarışda həmin şəxs iştirak etməyib. Ona görə də ekspertiza iş materiallarında olan imzaların həmin şəxsə məxsus olub-olmadığını yoxlamalıdır.\nProkuror vəsatətin əleyhinə çıxdı. Elə məhkəmənin vəsatətlə bağlı qərarı da prokurorun mövqeyinə uyğun oldu - vəsatət təmin olunmadı.\nBundan sonra hakim Əhməd Quliyev məhkəmə istintaqının tamamlandığını elan etdi. Prokuror çıxışa hazırlaşmaq üçün vaxt istədi. Məhkəmə mayın 22-də prokurorun çıxışı ilə davam edəcək./azadlıq/


Bu gün regionun gələcək inkişafına hədəflənən bütün addımların müəllifi kimi məhz Azərbaycan ön sırada dayanır » Heqiqet.Az\nHeqiqet.Az » siyaset » Bu gün regionun gələcək inkişafına hədəflənən bütün addımların müəllifi kimi məhz Azərbaycan ön sırada dayanır\nADPU rektorunun inzibati və iqtisadi məsələlər üzrə müşaviri\n“Qlobal dünya nizamına təhdidlər” mövzusunda Bakıda işə başlayan IX Qlobal Bakı forumu Azərbaycan həqiqətlərinin dünyaya çatdırılması və məqsədlərimizin bir daha bəyan edilməsi baxımından olduqca əhəmiyyətlidir. Tədbirin açılış mərasimində Azərbaycan Respublikasının Prezidenti cənab İlham Əliyevin bildirdiyi kimi, bu forum müxtəlif tərəflərin fikirlərini toplayan inklüziv və yaxşı platformadır. Burada dünyanı daha təhlükəsiz etmək səyləri ifadə olunur, müxtəlif mövqelər sərgilənir və dünyanın nəbzini tutmaqla, qlobal çağırışları qarşılamaq üçün nəzəri və praktiki tövsiyələr təqdim edilir.\nPrezident İlham Əliyevin geniş əhatəli çıxışı, cari vəzifələrlə bağlı qətiyyətli mövqeyi iştirakçılar tərəfindən böyük maraqla qarşılandı. Azərbaycanın beynəlxalq və regional sülh proseslərinə töhfələr vermək, qlobal təhdidləri qabaqlamaq əzmi geniş təqdir qazandı. Bunun da başlıca səbəblərindən biri məhz ölkəmizin zaman-zaman təhdidlərlə üz-üzə qalması idi. Bəllidir ki, ikinci dəfə dövlət müstəqilliyimizə qovuşduğumuz 90-cı illərin əvvəllərində suverenlik və dövləti varlığımız təhlükələrə məruz qalmış, ərazilərimizin 20 faizi ermənilər tərəfindən işğal edilmiş, 1 milyondan artıq soydaşımız qaçqın və məcburi köçkün vəziyyətinə düşmüşdü. Yalnız 2020-ci ildə növbəti erməni hərbi təxribatına cavab olaraq başladığımız Vətən müharibəsində 44 günlük Zəfər yürüşü sayəsində torpaqlarımızı düşmən təcavüzündən qurtara bildik. O zaman imzalanan üçtərəfli Bəyanatın müddəalarının, o cümlədən, kommunikasiyaların açılmasının həyatda öz təsdiqini tapacağına inanılıb. Lakin həmin vaxtdan etibarən Ermənistan təəssüf ki, bəyanatın icrası ilə bağlı heç bir əməli addım atmayıb, bu istiqamətdə heç bir iş görməyib və bu, qəbuledilməz bir hal kimi ciddi narahatlıq doğurub. Üçtərəfli bəyanatla Naxçıvan Muxtar Respublikasının Azərbaycanın əsas hissəsi ilə əlaqəsinin yaradılması təsdiqlənmişdi. Lakin aradan ötən ilyarımdan çox bir müddətdə bu məsələyə Ermənistan laqeyd münasibət bəslədi. Prezident İlham Əliyev bununla bağlı çıxışında dedi: “Əvvəla, bu, regionda disbalans yaradır. Çünki həmin bəyanatın əsasında Azərbaycan Qarabağın ermənilər yaşayan hissəsindən Ermənistana keçidi təmin edib. Bir il yarımdır ermənilər bu yollardan istifadə edirlər. Lakin azərbaycanlılar bizi Naxçıvanla birləşdirəcək Zəngəzur dəhlizindən, Ermənistandan keçən yoldan istifadə edə bilmirlər. Bu, ədalətli deyil və biz bununla razılaşmayacağıq”. Dövlətimizin başçısı Zəngəzur dəhlizinin açılması ilə bağlı bəndlərin yerinə yetirilməsinin regionda sülh və əmin-amanlığın bərqərar olmasının təməl sütunu, regionda gələcək sülhün fundamental elementlərindən biri olduğunu bildirib.\nAzərbaycan Respublikasının Prezidenti cənab İlham Əliyev nitqində Minsk qrupunun münaqişə dövründəki fəaliyyətsizliyinə də toxunub. Ölkə rəhbəri ATƏT-dən mandat alan bu təsisatın 28 il ərzində heç bir əməli iş görmədiyini, buna görə də Azərbaycanın Qarabağ münaqişəsini həll etdikdən sonra artıq bu təsisatın fəaliyyətinə ehtiyac qalmadığını bildirib.\nForumunun ilk günündə enerji təhlükəsizliyi ilə bağlı ətraflı fikir mübadiləsi aparılıb. Yeri gəlmişkən, Azərbaycanın işğaldan azad edilən Qarabağ və Şərqi Zəngəzur iqtisadi rayonları dövlətimizin başçısının ötən il mayın 3-də imzaladığı “Azərbaycan Respublikasının işğaldan azad edilmiş ərazilərində “yaşıl enerji” zonasının yaradılması ilə bağlı tədbirlər haqqında” Sərəncam ilə “Yaşıl enerji” zonası elan edilib. “Yaşıl enerji” zonası layihəsinin Qarabağ və Şərqi Zəngəzurda reallaşdırılmasını potensial imkanlarla bərabər, digər amillər də şərtləndirir. Belə ki, hazırda dünyanın ən qabaqcıl texnologiyaları alternativ enerjidən istifadənin stimullaşdırılmasına və ekoloji tarazlığın təmin edilməsinə yönəldildiyindən, adları çəkilən iqtisadi rayonların bərpa-yenidənqurma məsələlərində də bu istiqamət əsas götürülür. Azərbaycan Prezidenti İlham Əliyevin təsdiqlədiyi “Azərbaycan 2030: sosial-iqtisadi inkişafa dair Milli Prioritetlər”də də qlobal iqlim dəyişikliklərinin miqyasının azaldılması, təmiz ətraf mühitin təmin olunması və Azərbaycanın “yaşıl enerji” ölkəsinə çevrilməsi kimi məsələlər yaxın onilliyin əsas strateji istiqaməti kimi göstərilib.\nBəlli olduğu kimi öz inkişafına görə regionun lider dövləti olan Azərbaycan 44 günlük Vətən müharibəsindəki tarixi zəfərdən sonra həm də yeni reallıqlar yaradan ölkəyə çevrilib. Bu gün regionun gələcək inkişafına hədəflənən bütün addımların müəllifi kimi məhz Azərbaycan ön sırada dayanır. Bu sadalananların fonunda bu cür tədbirlərə evsahibliyi etməklə Azərbaycan bir daha güclü dövlət olduğunu ortaya qoyur, digər tərəfdən də bu tədbirlər vasitəsilə postmüharibə dövründəki reallıqları dünya birliyinə çatdırır.\nPrezident İlham Əliyev və xanımı Mehriban Əliyeva IV Qlobal Bakı Forumunun açılış mərasimində iştirak edirlər


Əməkdar artistin tənha karantin günləri / İstipress\n05 Aprel, 2020 14:29 | Mədəniyyət | Baxış sayı: 763\nQubada yaşayan əməkdar artist karantin rejimində necə yaşayır?\nİstiPress-in şimal bürosuinun məlumatına görə, Azərbaycanın əməkdar artisti, qocaman aktyor Məcnun Hacıbəyov 2010-cu ildən paytaxtdan Qubaya köçüb.\nArtıq 10 ildir doğulduğu Qubanın İkinci Nügədi kəndində yaşayan Məcnun Hacıbəyov hazırda ömrünün 85-ci baharını yaşayır. Ölkədə pandemiyanın gərginliyi yaşanan bu günlərdə tək yaşayan əməkdar artistin sağlıq durumu ilə maraqlandıq.\nTelefon zəngimizə gümrah səslə cavab verən Məcnun Hacıbəyov səhhətinin normal olduğunu dedi. Söylədi ki, karantin elan olunandan və 65 yaşdan yuxarı insanların küçəyə çıxmasına qadağa qoyulandan ayağını bir addım belə küçəyə qoymur, qaydalara ciddi əməl edir.\nOnun sözlərinə görə, evində yaşaması üçün hər cür şəraiti var. Gündəlik ərzaq məhsullarının alınmasında isə ona Əmək və Əhalinin Sosial Müdafiəsi Nazirliyinin Dövlət Sosial Müdafiə Fondunun Quba rayon şöbəsinin sosial xidmət işçiləri kömək edir: "Qurumun işçiləri mənimlə çox maraqlanırlar. Nə lazım olduğunu öyrənub, dərhal alıb gətirirlər. Digər problemlərimi də soruşurlar. Heç bir narazılığım yoxdur".\nƏməkdar artist Məcnun Hacıbəyov sonda Azərbaycan xalqına bu təhlükəli infeksiyadan uzaq olmaq üçün qoyulan qadağalara ciddi əməl etməyi tövsiyə etdi və hər bir vətəndaşımıza sağlamlıq arzuladı: "Evdə qalaq ki, millət kimi var olaq".


Başlamalı yerdə bitən Azərbaycan futbolunun gələcəyi -\nBaşlamalı yerdə bitən Azərbaycan futbolunun gələcəyi - VİDEO\n28 Yanvar 16:00 Problem 482\nAzərbaycanda futbolun inkişaf etməsi, yeni-yeni istedadların üzə çıxması üçün küçə futbolunun olması vacibdir.\nUzaq Afrikada belə bu, var.\nÖlkəmizdə az-çox müəyyən səviyyəyə qalxmış, ölkə çapında adından söz etdirmiş futbol veteranlarımızı danışdıranda da bu məqama xüsusi diqqət çəkirlər.\nVacibliyini xüsusi vurğulayırlar. Çünki özləri də həmin yolu nə vaxtsa keçiblər. İnkişaflarında, uğur qazanmalarında küçə futbolunun əvəzsiz rolu olub.\nElə götürək futbolumuzun əfsanələrindən sayılan Ələkbər Məmmədovu. Dövrünün əksər futbolçuları kimi, o da bu sahənin sirlərini küçə futbolundan öyrənmişdi.\nSonradan isə Məmmədov "San Siro"da "Milan"nın qapısına 4 qol vurmağı bacaracaq səviyyəyə kimi yüksəlmişdi. Bəs indi niyə həmin Ələkbər Məmmədovlardan görə bilmirik? İstedadlar bitib, yoxsa şərait yoxdur?\nMəncə, istedadlar hər zaman var və olacaq. Sadəcə şərtlər o şərtlər deyil. İllər əvvəl hər məhəllədə, hər küçədə iki daşdan qapı düzəldib futbol oynayan uşaqlara rast gəlmək mümkün idi.\nBəs indi bu sahədə vəziyyət necədir? Küçə futboluna əvvəlki maraq, diqqət qalıbmı? Təbii ki, cavab birmənalı olaraq "yox" olacaq.\nKüçə futbolundakı durğunluğun səbəbləri müxtəlifdir. Uşaqlarda əvvəllki maraq yoxdur, asudə vaxtlarını keçirməyə müxtəlif geniş internet resusları var və.s, və.i.\nAncaq ən böyük problem, maneə böyük şəhərlərimizdə uşaqlarımızın yaşadığı süni maneələrdir. Ya məhəllələrdə oynamağa boş meydan tapmırlar, ya həmin meydanlar ödənişli əsaslarla fəaliyyət göstərir, ya da həyatı təhlükə yaradacaq səviyyədədir.\nMəsələn, indi sizə göstərəcəyim meydança kimi. Videodakı futbol stadionu Sumqayıt şəhərində çəkilib. Meydança 34-cü məhəllənin həyətində yerləşir. Əgər buna futbol meydançası demək olarsa.\nDörd tərəfi hasarlanmış sahə normalda süni örtüklə təmin olunmalıdır. Amma bunu unudan cavabdeh şəxslər körpə uşaqları asfalt üzərində futbol oynamağa məhkum ediblər. Bu isə həmin uşaqların həyatları üçün real təhlükədir. Onlar da bunu fərqinə vararaq ehtiyatla davranmağa çalışırlar. Amma nə vaxta kimi?\nÇoxmu çətindir, kiçik sahəsi olan bu yerə yaşıl örtük çəkmək? Azərbaycan futbolunun gələcəyi olacaq istedadlar bu meydanlarda oynamalı, böyüməli, inkişaf etməlidir. Amma məsuliyyətsiz şəxslərin sayəsində həmin istedadlar burada da bitir, tükənir, məhvə sürüklənirlər.\nÜmid edək ki, sözümüz, sualımız lazımı orqanlara çatacaq və bu kimi problemlər öz həllini tapacaq. Körpə balalarımızın gələcəyinə xatir...


Marneulidə dahi Azərbaycan şairi İmadəddin Nəsimiyə həsr olunmuş Poeziya Günü keçirilib » Butov.az\nTarix : 18-07-2019, 12:05\nButov.az AZƏRTAC-a istinadən xəbər verir ki, tədbir Gürcüstan Azərbaycanlılarının İnteqrasiya Mərkəzinin (GAİM) təşkil etdiyi tədbirdə ziyalılar, məktəblilər iştirak edib.\nGAİM-in idarə heyətinin üzvü, Faxralı kənd Arif Əliyev adına 1 nömrəli ictimai məktəbin Azərbaycan dili və ədəbiyyatı müəllimi Fatma Əliyeva Nəsimi poeziyasının fəlsəfəsindən, onun şerlərinin əruz vəznində və eyni zamanda, aşıq şeiri üslubunda yazılmasından söhbət açıb.\nTədbirdə həmçinin, həmin məktəbin müəllimlərindən Səyyad Allahverdiyev və Səmayə Musayevanın Nəsimi yaradıcılığı və “Hürufinin nəzəri əsasları” haqqında məruzə ilə çıxış ediblər.\nTədbirdə Nəsimi irsi haqqında söhbət açılıb. Bildirilib ki, Nəsimi ana dili ilə yanaşı, farsca və ərəbcə də yazıb. Onun şeirləri həmçinin digər dillərə, o cümlədən gürcü dilinə də tərcümə edilib. Nəsimi əsərləri istedadlı tərcüməçi Oqtay Kazımov və gürcü şairi Zezva Medulaşvili tərəfindən tərcümə edilərək gürcü oxucularına çatdırılıb. Tədbirdə mükəmməl tərcümə üçün hər iki tərcüməçiyə təşəkkür edilib.


“”28 May” metrosunun qarşısında Dağlıq Qarabağ verilmir” – Siyavuş Novruzov - Pia.az\n“”28 May” metrosunun qarşısında Dağlıq Qarabağ verilmir” – Siyavuş Novruzov\nSiyavuş Novruzov qanunsuz aksiyalara münasibət bildirib...\nYAP funksioneri qeyd edib ki, Azərbaycan gəncləri də radikal müxalifətin heç bir addımını dəstəkləmir: “Onlar məcburi köçkünlərdən, gənclərdən, son vaxtlar isə qadınlardan istifadə etməyə çalışırlar, 1990-cı illərin təfəkküründən istifadə etməyə cəhd göstərirlər. İstəyirlər ki, qadınları qabağa verərək arxasında gizlənsinlər. Bu, faktiki görünən məsələdir. “28 May” metrosunun qarşısında Dağlıq Qarabağ verilmir. Dağlıq Qarabağ məsələsi beynəlxalq təşkilatlarda, BMT, ATƏT-də və ya cəbhədə həll olunur”.\nEtiket: Siyavuş Novruzov mitinq


Xalq artisti eve buraxıldı - Azadliq Xeber\nXalq artisti eve buraxıldı\n12:08 xeber – Kaman ustası Habil Əliyev evə buraxılıb.\nBunu ANS PRESS-ə açıqlamasında Mərkəzi Klinik Xəstəxananın reanimasiya şöbəsinin müdiri Sədaqət Bəxri bildirib.\nOnun sözlərinə görə, Habil Əliyev səhhətinin normal olduğunu, evə getmək istədiyini bildirib. Həkimlər, xalq artistinin səhhətini müayinə edərək xəstəxanadan çıxması üçün heç bir problem olmadığnı müəyyən ediblər. Buna görə də Habil Əliyev öz istəyi ilə evə buraxılıb.\nSənətkarın həyat yoldaşı Şərqiyyə Əliyeva da ANS PRESS-ə açıqlamasında kaman ustasının vəziyyətinin yaxşı olduğunu, müalicəsini evdə davam etdirdiyini bildirib.\n“Kliniki Tibbi Mərkəzin iki həkimi gecə-gündüz bizim evimizdə yoldaşımın səhhətinə nəzarət edir. Mənim qızım da kordioloq həkimdir. Ona görə də hazırda heç bir narahatçılıq yoxdur.”-deyə Şərqiyyə Əliyeva əlavə edib.


2016, 22 Oktyabr, şənbə, Bakı vaxtı 23:45\nD.Dilim-Dilimov Diktator: "Mən azad mətbuat və ədalətli seçkilər tərəfdarıyam" May 19, 2012\nSacha Baron Cohen "The Dictator" filiminin Fransa TV-də təqdimatı zamanı. Cannes, 16 may 2012\n“Mən mətbuat azadlığı və ədalətli seçkilərin tərəfdarıyam“. Normal məntiqi əks etdirən bu sözlər ölkəni dəmir əllə idarə edən diktatorun dilində səslənəndə, adamın dodaqları istehza təbəssümü ilə qaçır.\nDiktator “...mən hətta qadınların səsvermə hüququnu tanıyıram” deyə davam edib və dərhal da pıqqıltı ilə öz sözlərinə güləndə, sənin də ona qoşulub uğunmaqdan başqa çarən qalmır.\nCOHEN SATİRASININ SİRRİ\nBritaniyalı komediya ustası Sacha Baron Cohenin məşhurluğunun sirri də məhz bundadır: beləcə, normal məntiqə xüsusi kontekst verib tamaşaçını güldürməkdə.\nCoheni tanımayanlara təklif edirəm belə bir situasiyanı təsəvvür etsinlər: Yeni Azərbaycan Partiyası hökumətə müraciət edir ki, Panamada qeydiyyatdan keçib, Azərbaycanda fəaliyyət göstərən şirkətlərin sahiblərinin adlarını açıqlasın...\nTəsəvvür etdiz? Elə isə bu günlərdə ekranlara çıxan “The Dictator” filmi və onun əsas rolunun ifaçısı Sacha Baron Cohen haqda söhbəti davam etdirmək mənə xeyli asan olacaq.\n"THE DİCTATOR"UN QISA MƏZMUNU\nCohen bu dəfə Wadya adlı ölkənin qəddar diktatoru Aladden rolunu oynayır. Səhranın ortasında nəhəng sarayda yaşayan Aladdenə dünyhanın ən məşhur film ulduzları ilə yatağa girmək problem deyil. Puluna minnət. Məsələn, Megan Fox.(Filmin bu epizodunda Megan Fox rolunda elə məşhur Hollivud ulduzunun özü oynayır). Diktatora hamı “Ali Rəhbər” deyə müraciət edir. Aladden nüvə silahı əldə etməyə çalışır, lakin yeganə mütəxəəsisi olan Nadala qəzəblənib onu öldürmək hökmü verir. Çünki Nadalın hazırladığı raketin ucu şiş deyil, yumrudur. Nadalın yerini tutan “alim” ucu şiş raket hazırlasa da, Aladden başa düşür ki, qarşısındakı silah deyil, miskin bir oyuncadır. İndi Aladden məcburdur beynəlxalq ictimaiyhyətin tələbi ilə Nyu Yorka gedib BMT-nin iclasında çıxış etsin. Amerikada təhlükəsizlik adı ilə Aladdeni oxşarı ilə əvəz edir, özünü isə oğurlayıb saqqalını qırxırlar. Kimsəsiz, pulsuz-parasız Nyu Yorkun küçələrinə atılan Aladden yenidən hakimiyyətə qayıtmağa can atır və filmin sonunda buna nail olur. SƏNƏDLİ VƏ BƏDİİ FİLMİN SİMBİOZU\n"The Dictator" filminin traileri\n“The Dictator” filmi tənqidçilər tərəfindən xüsusi heyranlıqla qarşılanmayıb. Gülməli epizodalrın mövcudıuğunu inkar etməsələr də, tənqidçilər filmin ümumilikdə zəif alındığını yazırlar.\nNədir belə tənqidçi ciddiliyinin səbəbi?\nİndiyə qədər Cohen tamaşaçılar qarşısında 3 obrazla çıxış etmişdi - hip-hop gənci Ali-G, Qazaxstanlı jurnaslit Borat Sagdiyev və Avstriyalı homoseksual Bruno.\nHər 3 film sənədli filmlə, bədii filmin simbiozu kimi hazırlanmışdı. Bu filmlərin epizodları çəkilərkən, onun iştirakçılarının böyük qismi aktyorlar deyil, dünyanın müxtəlif ölkələrinin adi vətəndaşları, siyasi xadimləri və nəhayət məşhur film ulduzları idi. Onların həyati situasiyalardakı hərəkətləri lentə alınır, nəticədə real məzmina malik satira tamaşaçıların rəğbətini qazanırdı.\nHƏYATINI TƏHLÜKƏYƏ QOYAN AKTYOR\nŞəxsən mənim Cohenin yaradıcılığına olan hörmətimin əsasında belə bir fakt dururdu ki, bu epizodları çəkmək üçün bəzən aktyor öz həyatını təhlükəyə atmaqdan belə çəkinmirdi. Yerusəlimdə və ya ABŞ-ın konservativ əyalət şəhərində Cohen canını\nSacha Baron Cohen diqqət mərkəzində. Cannes, 16 may 2012\nqəzəbli kütlənin qisasından güclə qurtarır, bu səhnələrə baxanda başa düşürsən ki, onların heç biri qurama deyil, bu epizodalrın “2-ci dublu” olmayıb.\n“The Dictator” isə tamamilə bədii film formatında çəkilib. “Stop. Motor. Səhnə 25 dubl 18”... Qərb tənqidçilərini başa düşmək çətin deyil. Onlar filmə tammetrajlı komediya janrının növbəti nümunəsi kimi yanaşır, süjet dolğunluğu, dinamika və orijinallıq axtarırlar.\nMOŞU GÖYƏZƏNLİ YUMORU?\nHəqiqətən də “The Dictator”un “Moşu Göyəzənli” təəssüratının yaradıb-yaratmamasında Cohenə məxsus kontekst hissiyatının böyük rolu var. Başqa sözlə, Qərb ölkəsində böyümüş tamaşaçı ilə Putin və ya Səddam Hüseyn rejimini öz dərisində hiss etmiş adamlarda Aladdenin doğurduğu assosiyasalar eyni ola bilməz.\nTəsadüfi deyil ki, artıq filmin Tajikistanda nümayişinə qadağa haqda xəbərlər yayılıb. Özbəkistan və Türkmənistan da eyni səpgili məlumat yəqin ki, heç kimi təəccüblənidməz. Bəri başdan deyə bilərəm ki, filmin Qazaxstan yasağına şübhə\nABŞ Sacha Baron Cohen, Diktatorun mətbuat konfransında Nyu York, 7 May 2012\netməyə dəyməz. Qazaxlar Borata görə Sacha Baron Coheni heç vaxt bağışlamayacaqlar və hələ uzun illər onun hansısa filminə baxmaq milli xəyhanətə bərabər olacaq.\nHAMİNİN QƏZƏBİNƏ VƏ ZÖVQÜNƏ YER VERƏN FİLM\nFilmə ərəblərin və yəhudilərin, neft şirkətlərinin və feministlərin, rəsmi Çinin və sabiq Amerika administrasiyasının eyni dərəcədə qəzəblənmək haqqı var.\nAladdenin BMT-dəki çıxışının mətnini olduğu kimi yəqin ki, Tehhranda və Pekində böyük məmnuniyyətlə dərc edərdilər. Qərb ölkələrindəki islamafobiyanı, media konqlomertalarını, insan haqlarına münasibətdə ikili standartlara toxunan bu çıxışın Bakıdakı rəsmilərin ritorikası ilə də oxşarlığı var.\nƏlqərəz, “The Dictator” bütün zövqləri oxşayır. Azərbaycandakı inkişafı görürsən, görmürsən - fərq etməz - baxmağa tələs məsləhətdi.\nP.S. Lap yadından çıxmışdı. Film “Kim Che İr`in əziz xatirəsinə həsr olunur” yazısı ilə başlayır.\n“Borat” Səddam Hüseyn rolunu oynayacaq